गण्डकी प्रदेश सभा

गण्डकी प्रदेश सभा गण्डकी प्रदेशको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक गण्डकी प्रदेशको प्रादेशिक राजधानी कास्की जिल्लाको पोखरामा रहेको छ। प्रादेशिक सभामा ६० जना विधायक सदस्यहरू छन् जसमध्ये ३६ जना  पहिलो पटक मतदान मार्फत निर्वाचित हुन्छन् भने २४ जना समानुपातिक निर्वाचन प्रणाली तर्फबाट निर्वाचित हुने गर्छन्। यो सभाको अवधि पाँच वर्षको हुने गर्छ।

 इतिहास 
गण्डकी प्रदेश सभा नेपालको संविधान २०७२ को धारा १७५ बमोजिम गठन भएको थियो। उक्त व्यवस्थाले मुलुकका प्रत्येक प्रदेशका लागि प्रादेशिक संसदको प्रत्याभूति गरेको छ। वि.सं. २०७४ सालमा गण्डकी प्रदेशको प्रदेश सभा निर्वाचन तर्फको ६० सिटका लागि सम्पन्न भएको थियो। यस चुनावको परिणामस्वरूप नेपाल कम्युनिस्ट पार्टी (एकीकृत मार्क्सवादी-लेनिनवादी) र नेपाल कम्युनिस्ट पार्टी (माओवादी केन्द्र) गठबन्धनको विजय भएको थियो। वि.सं. २०७५ जेठ ३ मा यी दुई राजनीतिक दलहरू एकआपसमा गाभिएर नेपाल कम्युनिस्ट पार्टीको गठन भएको थियो जसको कारण यसले अत्याधिक बहुमत प्राप्त गरेको थियो। पछि नेपाल कम्युनिस्ट पार्टी (एमाले)बाट पृथ्वी सुब्बा गुरूङको नेतृत्वमा गठबन्धन सरकारको गठन भएको थियो। नेकपा माओवादीका नेत्रनाथ अधिकारी प्रदेश सभाका प्रथम सभामुख निर्वाचित भएका थिए भने प्रथम उप-सभामुख एमालेकी सृजना शर्मा थिइन्।

 सभाहरूको सूची 
निर्वाचन वर्षसभाकार्यकाल सुरुवातकार्यकाल अन्त्यसभामुखमुख्यमन्त्रीराजनीतिक दल२०७४पहिलो सभावि.सं. २०७४ माघ १८वि.सं. २०७९ असोज १नेत्रनाथ अधिकारीपृथ्वीसुब्बा गुरुङ(मन्त्रिपरिषद्)नेपाल कम्युनिस्ट पार्टी (एकीकृत मार्क्सवादी-लेनिनवादी)कृष्णचन्द्र नेपाली पोखरेल(मन्त्रिपरिषद्)नेपाली कांग्रेस२०७९दोस्रो सभावि.सं.  २०७९ पुस १८पदासीनकृष्णप्रसाद धितालखगराज अधिकारी('मन्त्रिपरिषद्')नेपाल कम्युनिस्ट पार्टी (एकीकृत मार्क्सवादी-लेनिनवादी)

 समितिहरू 

नेपालको संविधानको धारा १९५ मा प्रदेश सभाहरूलाई कार्यसञ्चालन कार्यविधिको व्यवस्था गर्न विशेष समितिहरू गठन गर्ने अधिकार प्रदान गरिएको छ।
क्र.संसमितिसदस्यता१कार्य व्यवस्था परामर्श११२व्यवस्थापिका१३३सार्वजनिक खाता१३४वित्त र विकास १४५प्रदेश मामिला ११

 हालको संरचना 

राजनीतिक दलसंसदीय दलको नेतासिटनेपाली कांग्रेससुरेन्द्रराज पाण्डे२७नेपाल कम्युनिस्ट पार्टी (एमाले)खगराज अधिकारी२२नेपाल कम्युनिस्ट पार्टी (माके)हरिबहादुर चुमान८राष्ट्रिय प्रजातंत्र पार्टी२नेपाल कम्युनिस्ट पार्टी (एस)१जम्मा६०

 सन्दर्भ सामग्रीहरू 

श्रेणी:एक सदनात्मक व्यवस्थापिकाहरू
श्रेणी:गण्डकी प्रदेश सरकार
श्रेणी:नेपालका प्रादेशिक व्यवस्थापिकाहरू